recursal/SuperWikiNEXT-32B huggingface dataset:
Louis Andriessen vuonna 1983.
Louis Andriessen Vancouverissa.
**Louis Joseph Andriessen** (6. kesäkuuta 1939 Utrecht – 1. heinäkuuta 2021 Weesp) oli hollantilainen säveltäjä. Hän oli sukupolvensa arvostetuin alankomaalainen säveltäjä, ja hänet tunnettiin eklektisistä sävellyksistään. Hän sai vaikutteita muun muassa Philip Glassilta ja Steve Reichilta mutta myös Igor Stravinskylta sekä big band -jazzista ja populaarimusiikista.

Louis Andriessen syntyi Utrechtissä. Hän opiskeli sävellystä isänsä Hendrik Andriessenin, Kees van Baarenin sekä Luciano Berion johdolla.

1970-luvulla Andriessen kirjoitti poliittisia teoksia, kuten *Volkslied* ("kansanlaulu") ja *Workers Union* ("työläisten unioni").

Vuonna 1972 Andriessen perusti *De Volharding* -puhallinorkesterin. Tälle hän kirjoitti samannimisen teoksen. *Hoketus*-teos vuodelta 1977 antoi aiheen perustaa yhtye, jonka nimeksi tuli myös Hoketus. Andriessen soitti yhtyeessä itse pianoa. Tätä seurasivat kappaleet suuremmille kokoonpanoille: *Mausoleum*, *Il Principe*, *De Staat* ja *De Tijd*. Näitten kappaleiden kokoonpanoon kuuluu tyypillisesti saksofoneja, vaskipuhaltimia, sähköbassoja ja lyömäsoittimia.

Andriessenin musiikissa on paljon vaikutteita minimalistisilta säveltäjiltä kuten Terry Riley ja Steve Reich, erityisesti tämä näkyy 1970-luvun teoksissa. Säveltäjä on kuitenkin itse toistuvasti todennut, että hän on saanut paljon vaikutteita Igor Stravinskyn musiikista. Andriessen onkin omistanut yhdessä musiikkitieteilijä Elmer Schoenbergerin kanssa kirjoittamansa kirjan *Het Apollonisch Uurwerk* juuri Stravinskylle.

1980-luvun puolestavälistä lähtien Andriessen alkoi keskittyä yhä enemmän näyttämömusiikkiin, elokuvamusiikkiin ja musiikkiteatteriin. Hänen oopperansa *De Stijl* (1985), *De Materie* (1989) ja *Writing to Vermeer* (1997) ovat keränneet mainetta.

Louis Andriessen on todennäköisesti tunnetuin 1900-luvun alankomaalainen säveltäjä.*kenen mukaan?*

Lähteet
-------

1. ↑  De Volkskrant - Geen componist in Nederland was zo invloedrijk als Louis Andriessen (1939–2021) (hollanniksi)
2. ↑  Huizenga, Tom: Louis Andriessen, Influential, Iconoclastic Dutch Composer, Dies At Age 82  1.7.2021. NPR. Viitattu 1.7.2021. (englanniksi)


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Argentiina
* Saksa
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* BRAHMS
* Grammy Awards
* MusicBrainz
* RKD Artists

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
**Steven Rooks** (s. 7. elokuuta 1960 Oterleek, Pohjois-Hollanti) on entinen alankomaalainen maantiepyöräilijä, joka kilpaili ammattilaisena vuosina 1982–1995.

Rooks voitti Liège–Bastogne–Liège-*monumentin* vuonna 1983 kukistettuaan Giuseppe Saronnin kymmenellä sekunnilla. Samana vuonna hän sijoittui lisäksi kolmanneksi niin Pariisi–Nizzassa kuin Välimeren ajossakin, jossa voitti 2b -etapin. Vuonna 1984 Rooks oli toinen Pariisi–Tours-klassikossa. Seuraavana vuonna hän voitti seitsemännen etapin Dauphiné Libéréssä ja sijoittui kokonaiskilpailussa toiseksi.

Vuonna 1986 Rooks voitti Amstel Gold Racen ennen saman ajan saanutta Joop Zoetemelkia. Lisäksi Rooks voitti Luxemburgin ympäriajon, Vuelta a Andalucían prologin ja kokonaiskilpailun sekä GP de Wallonie -kilpailun. Seuraavana vuonna hän oli Zoetemelkin jälkeen toinen Amstel Gold Racessa ja voitti Sveitsin ympäriajon toisen etapin. Lisäksi hän oli toinen Omloop Het Volkissa ja Britannian ympäriajossa.

Rooks sijoittui Pedro Delgadon jälkeen toiseksi vuoden 1988 Ranskan ympäriajossa. Rooks voitti kilpailun 12. etapin, joka päättyi kuuluisan Alpe d'Huez'n vuoren huipulle; lisäksi hän oli toinen neljännellä etapilla. Hän sai Maillot à pois -paidan ympäriajon parhaana mäkimiehenä, lisäksi hän voitti yhdistelmäkilpailun, joka laskettiin kokonais-, piste- ja mäkikilpailun yhteissijoitusten perusteella. Samana vuonna Rooks voitti Züri-Metzgete-klassikon ennen Rolf Sørenseniä, oli Jelle Nijdamin jälkeen toinen Amstel Gold Racessa sekä sijoittui kolmanneksi niin Milano–San Remossa, La Flèche Wallonnessa kuin Clásica de San Sebastiánissakin. Lisäksi hän voitti Acht van Chaam -kilpailun ja valittiin vuoden 1988 parhaaksi alankomaalaiseksi miesurheilijaksi.

Vuoden 1989 Ranskan ympäriajossa Rooks voitti 15. etapin, ylämäkiaika-ajon, ja oli toinen 18. osuudella. Hän sijoittui kokonaiskilpailussa seitsemänneksi ja voitti viimeistä kertaa kilpailun ohjelmassa olleen yhdistelmäkilpailun. La Fléche Wallonnessa hän oli Claude Criquielionin jälkeen toinen.

Rooks sijoittui kolmanneksi vuoden 1990 Liège–Bastogne–Liègessä. Seuraavana vuonna hän saavutti hopeaa maantieajon MM-kilpailussa Stuttgartissa Gianni Bugnon jälkeen. Lisäksi hän oli toinen Vuelta a la Comunidad Valenciana -etappikilpailussa ja voitti Alankomaiden maantieajomestaruuden.

Vuonna 1992 Rooks oli Dirk De Wolfin jälkeen toinen Liège–Bastogne–Liègessä ja voitti 4b-etapin Vuelta a Galega -kilpailussa. Vuonna 1994 hän voitti toistamiseen kotimaansa maantieajomestaruuden.

Uran lopetettuaan Rooks myönsi alankomaalaisessa tv-ohjelmassa *Reporter* käyttäneensä uransa aikana dopingaineita.

Lähteet
-------

* Steven Rooks Cyclingwebsite-tietokannassa[vanhentunut linkki] (englanniksi)

### Viitteet

1. ↑  Dutch stars come clean Cycling News and Analysis 1.1.2000 Viitattu 28.6.2008


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Alankomaat

 |

 |
Jonathan Meese Kiasman Eri mieltä -näyttelyssä 2015
**Jonathan Meese** (23. tammikuuta 1970, Tokio, Japani) on saksalainen nykytaiteilija. Hän asuu Berliinissä ja Hampurissa. Hänen teoksensa ovat performansseja, maalauksia, veistoksia ja monista aineksista koostuvia installaatioita.

Taiteellinen tyyli
------------------

Meesen taidetta on kuvattu sirpaleiseksi ja groteskiksi. Teosten tyyli on vimmainen ja energinen, olipa toteutustapana sitten performanssi, maalaus tai installaatio. Meese ammentaa aineksia populaarikulttuurista, politiikasta, historiasta ja mytologiasta. Friedrich Nietzschen filosofia on inspiroinut häntä.

Varhaisvaiheet, vaikutteet ja ura
---------------------------------

Meese syntyi brittiläis-saksalaiseen perheeseen Tokiossa. Hän muutti äitinsä ja sisarustensa kanssa Hampuriin vuonna 1973. Hän opiskeli myöhemmin Hampurin taideakatemiassa yhdessä mm. John Bockin ja Christian Jankowskin kanssa. Opiskeluaikanaan hän kiinnostui dadasta, installaatiotaiteesta ja performanssista mutta teki myös maalauksia. Hän tutustui Mike Kelleyn ja Paul McCarthyn taiteeseen, joka teki häneen suuren vaikutuksen.

Meese on pitänyt näyttelyitä 1990-luvun lopulta lähtien. 2000-luvulla hänen teoksiaan ollut esillä merkittävissä museoissa ja gallerioissa eri puolilla maailmaa.

Lähteet
-------

1. 1 2  Contemporary Fine Arts - CFA Berlin - Artist - Jonathan Meese - Biography *www.cfa-berlin.com*. Viitattu 18.8.2015.
2. 1 2 3  Jonathan Meese - Magazine - Art in America *www.artinamericamagazine.com*. Viitattu 18.8.2015.
3. 1 2 3  Spears, Dorothy: Watch Out, Walls, for Eclectic Artist With Staple Gun.  *The New York Times*, August 3, 2008. Artikkelin verkkoversio. Viitattu 18.8.2015.

Aiheesta muualla
----------------

* Jonathan Meesen kotisivu
* The Story of Jonathan Meese Videohaastattelu, Louisiana Channel, 2011.
* Eri mieltä – Jonathan Meese Video, Kiasma, 2015.
Koloúmpo  
Κολούμπο

|  |  |
| --- | --- |
| Tyyppi | 
aktiivinen merenalainen tulivuori |
| Sijainti | 
Thíra, Etelä-Egean saaret,Kreikka Kreikka |
| Korkeus merenpinnasta | 
500 m , syvyydessä −18 |
| Purkautunut viimeksi | 
27. syyskuuta 1650 |

|  |  |
| --- | --- |
| Koordinaatit | 
36° 31′ 00″ P, 25° 29′ 30″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Koloúmpo** (kreik. Κολούμπο; myös *Kolúmbo*) on aktiivinen merenalainen tulivuori Egeanmerellä Kreikan alueella Santorínin saariryhmän koillispuolella.

Koloúmpo on osa Santorínin vulkaanista kompleksia yhdessä noin 20 pienemmän, saariryhmän koillispuolella sijaitsevan vedenalaisen tulivuoren kanssa. Se sijaitsee noin kahdeksan kilometriä koilliseen Santorínin pääsaaren Thíran Koloúmpoksen niemestä. Tulivuoren korkein kohta sijaitsee noin 18 metrin syvyydessä merenpinnasta. Vuoren kraatterin seinämien korkeus on noin 500 metriä ja sen kalderan halkaisija on noin 1,5 kilometriä.

Koloúmpo purkautui rajusti 27. syyskuuta vuonna 1650. Purkauksessa syntyneet pyroklastiset virtaukset levisivät läheisille Santorínin saarille, jolloin 70 ihmistä ja useita eläimiä kuoli. Purkaus synnytti tilapäisen kelluvan saaren, josta vuori on myös saanut uimiseen (κολυμπάω, *kolympáo*) viittaavan nimensä. Tämän jälkeen tulivuori romahti kalderaksi. Tämä synnytti tsunamin, joka kulkeutui 150 kilometrin päähän ja aiheutti tuhoja lähisaarille. Tämän jälkeen tulivuori ei ole purkautunut. Vuonna 2006 tutkijat havaitsivat kuitenkin jäänteitä pyroklastisista virtauksista vuoren lähistöllä. Näiden virtausten arvioidaan jatkuneen käytännössä koko ajan vuoden 1650 purkauksen jälkeen.

Lähteet
-------

1. 1 2 3  Thera 2006 Expedition Summary NOAA - National Oceanic and Atmospheric Administration. Viitattu 29.8.2016.
2. 1 2 3  Kolumbo *Volcano Discovery*. Viitattu 29.8.2016.
3. ↑  Historic eruptive and major seismic events after the Minoan eruption (ca. 1640 BC), 197 BC-1950 *The Kameni Islands*. Viitattu 8.8.2016.
**Uladzimir Vitalevitš Tšapelin** (valkoven. Уладзі́мір Віта́левіч Чапе́лін, latinal. *Uładzimir Vitalevič Čapielin*, ven. Влади́мир Вита́льевич Чепе́лин, *Vladimir Vitaljevitš Tšepelin*, s. 15. heinäkuuta 1988 Mogiljov, Valko-Venäjän SNT, Neuvostoliitto, nykyinen Mahiljou, Valko-Venäjä) on valkovenäläinen ampumahiihtäjä.

Tšapelin debytoi ampumahiihdon maailmancupissa kaudella 2010–2011 Anterselvan normaalimatkan kilpailussa. Hän oli 25:s ja saavutti heti ensimmäiset maailmancupin pisteensä. Tšapelinin paras sijoitus maailmancupin osakilpailuissa on kolmas sija, jonka hän saavutti normaalimatkalla Östersundin osakilpailussa kaudella 2016–2017.

Tšapelin kilpaili sekä Sotšin 2014 että Pyeongchangin olympialaisissa 2018 viidellä matkalla ollen henkilökohtaisilla matkoilla parhaimmillaan Sotšin sprintissä 29:s. Pyeongchangin sekaviestissä Valko-Venäjä oli viides. MM-kilpailuihin Tšapelin on osallistunut vuosina 2011, 2013, 2015, 2016, 2017 ja 2019. Kontiolahdella 2015 hän oli neljäs sekaviestissä, Oslossa 2016 kolmastoista pikakilpailussa ja yhteislähdössä sekä Östersundissa 2019 viidestoista yhteislähdössä. Vuonna 2009 Tšapelin voitti pronssia nuorten MM-viestistä Canmoressa.

Lähteet
-------

1. 1 2 3  Chepelin, Vladimir IBU. Viitattu 2.12.2016. (englanniksi)
**Sirppisiipismäiset** (Drepanoidea) on perhosten yläheimo, johon kuuluu maailmanlaajuisesti noin 700 lajia. Ryhmän nimi tulee monien lajien etusiipien kaarevista kärjistä.

Aikuiset perhoset ovat pieniä tai keskikokoisia perhosia. Lajien ulkonäön suhteen heimo jakaantuu poikkeuksellisen jyrkästi kolmeen osaan. Ryhmän keskeisenä yhdistävänä piirteenä on rakenteeltaan erikoinen kuuloelin, joka liittyy takaruumiin tyven selkä- ja vatsapuolen kitiinilevyjä yhdistävään levyyn. Yhdistäviä tuntomerkkejä on myös toukkien karvoituksessa. Sirppisiipismäisten toukat kommunikoivat tuottamiensa äänten avulla.

Itäaasialaiset Epicopeiidae-heimon lajit lentävät päivällä ja muistuttavat myös ulkonäöltään oikeita päiväperhosia. Muut kaksi, Drepanidae-heimoon kuuluvaa, ryhmää ovat yöaktiivisia. Näistä kahdesta ulkonäöltään myös hyvin erilaisesta ryhmästä villaselkiä – erityisesti tukevaruumiisimpia lajeja – erehtyy helposti pitämään yökkösinä. Niillä on myös toimiva imukärsä ja perhoset käyvät mielellään sokeripitoista nestettä sisältävällä syötillä.

Varsinaiset sirppisiivet ovat siroja, ohutsiipisiä ja muistuttavat sekä ulkonäöltään että olemukseltaan suuresti mittareita. Lisäksi varsinaisilla sirppisiivillä toukan takimmainen jalkapari on surkastunut ja toukka pitää peräpäätään tunnusomaisesti koholla. Lisäksi aikuisen perhosen suuosat ovat surkastuneet ja aikuiset perhoset elävät vain muutaman päivän.

Aiheesta muualla
----------------

* Tree of Life web project (englanniksi)
* Drepanoidea of Canada (englanniksi)
* BugGuide.net (englanniksi)

Lähteet
-------

1. 1 2 3  Mikkola, Kauri & Murtosaari, Jussi & Nissinen, Kari (toim.): Perhosten lumo: Suomalainen perhostieto. Helsinki: Tammi, 2005. ISBN 951-31-3317-6 s. 242
2. ↑  I. F. B. Common (1990) Moths of Australia.
3. ↑
4. 1 2  Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7 s. 35–47


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1139176
* Wikispecies: Drepanoidea
* ADW: Drepanoidea
* AFD: Drepanoidea
* BugGuide: 43907
* CoL: 53L
* EoL: 806
* Fauna Europaea: 7483
* Fauna Europaea (new): 5a44958a-40e9-447a-beb3-39382f0c261e
* iNaturalist: 84429
* ITIS: 117552
* NBN: NHMSYS0000502217
* NCBI: 104423

 |

 |
**Atsodikarbonamidi** (C2H4N4O2) on atsoyhdisteisiin kuuluva orgaaninen yhdiste. Ainetta käytetään kumien ja muovien valmistuksissa ja eräissä maissa jauhonparanteena.

Ominaisuudet
------------

Atsodikarbonamidi on huoneenlämpötilassa keltaisia tai punaoransseja kiteitä. Yhdiste liukenee pieniä määriä kuumaan veteen, mutta on kylmään veteen liukenematon. Yhdiste ei liukene etanoliin eikä useisiin muihinkaan orgaanisiin liuottimiin. Atsodikarbonamidi hajoaa kuumennettaessa sulamispisteeseensä 225 °C:n lämpötilaan.

Valmistus ja käyttö
-------------------

Atsodikarbonamidia valmistetaan urean ja hydratsiinin välisellä reaktiolla. Ensimmäisessä vaiheessa muodostuu biureaa eli hydratsodikarbonamidia. Biurea hapetetaan tämän jälkeen atsodikarbonamidiksi. Tavanomaisin hapetin on kloori, mutta myös kloraatteja tai vetyperoksidia voidaan käyttää.

Atsodikarbonamidin tärkein käyttökohde on vaahtokumien ja vaahtomuovien valmistuksessa vaahdotusaineena käyttäminen. Tähän tarkoitukseen käytetyistä kemikaaleista se on yleisin. Atsodikarbonamidi hajoaa kuumennettaessa myrkylliseksi ja karsinogeeniseksi semikarbatsidiksi. Tämän vuoksi sellaisten muovien ja kumien, joiden valmistamiseen on käytetty atsodikarbonamidia ei ole saanut käyttää Euroopan unionin alueella elintarvikepakkauksissa elokuusta 2005 alkaen. Aineen käyttö tähän tarkoitukseen on kielletty Euroopan komission antaman direktiivin perusteella. Yhdysvalloissa, Kanadassa ja Brasiliassa atsodikarbonamidia voidaan käyttää jauhonparanteena. Yhdiste toimii hapettimena, joka valkaisee jauhoja. Suurin sallittu pitoisuus on 45 mg/kg. EU:n alueella atsodikarbonamidia ei saa käyttää tähänkään tarkoitukseen.

Lähteet
-------

1. ↑  1,1-azobisformamide – Substance summary *PubChem*. NCBI. Viitattu 20.5.2014.
2. ↑  Atsodikarbonamidin kansainvälinen kemikaalikortti. Viitattu 20.5.2014
3. 1 2 3 4  Susan Budavari (päätoim.): *Merck Index*, s. 158. 12th Edition. Merck & Co. 1996. ISBN 0911910-12-3. (englanniksi)
4. 1 2 3  Hans-Wilhelm Engels, Hermann-Joseph Weidenhaupt, Manfred Pieroth, Werner Hofmann, Karl-Hans Menting, Thomas Mergenhagen, Ralf Schmoll & Stefan Uhrlandt: 'Rubber, 9. Chemicals and Additives, Ullmann's Encyclopedia of Industrial Chemistry*, John Wiley & Sons, New York, 2011. Viitattu 20.5.2014*
5. 1 2  Eugene F. Rothgery: *Hydrazine and Its Derivatives, Kirk-Othmer Encyclopedia of Chemical Technology*, John Wiley & Sons, New York, 2004. Viitattu 20.5.2014
6. ↑  Komission direktiivi 2004/1/EY, annettu 6 päivänä tammikuuta 2004, direktiivin 2002/72/EY muuttamisesta atsodikarbonamidin paisuteaineena käytön kieltämisen osalta *EurLex*. Euroopan komissio. Viitattu 20.5.2014.
7. ↑  Dietmar Sievert, R. Carl Hoseney & Jan A. Delcour: 'Bread and Other Baked Products, Ullmann's Encyclopedia of Industrial Chemistry*, John Wiley & Sons, New York, 2007. Viitattu 20.5.2014*
8. ↑  Richard Lawley, Laurie Curtis, Judy Davis: *The Food Safety Hazard Guidebook*, s. 380. RSCPublishing, 2012. ISBN 978-1849733816. Kirja Googlen teoshaussa (viitattu 20.5.2014). (englanniksi)
**Georgi Petrovitš Kondratjev** (ven. Георгий Петрович Кондратьев, valkoven. Георгій Пятровіч Кандрацьеў, *Heorhi Pjatrovitš Kandratsjeu*) on valkovenäläinen jalkapallovalmentaja ja entinen jalkapalloilija. Vuosina 2011-2014 hän oli Valko-Venäjän jalkapallomaajoukkueen päävalmentaja. Kondratjev valmensi myös Valko-Venäjän joukkuetta Lontoon olympialaisissa 2012.

Ennen A-maajoukkuetta hän toimi vuoden 2011 EM-kisoissa kolmanneksi sijoittuneen Valko-Venäjän 21-vuotiaiden maajoukkueen päävalmentajana.

Pelaajaura
----------

Kondratjev aloitti uransa Dvina Vitebskin joukkueessa, josta siirtyi Neuvostoliiton pääsarjassa pelanneeseen Minskin Dynamoon. Dynamossa hän voitti yhden mestaruuden, sekä onnistui myös nousemaan Neuvostoliiton maajoukkueeseen. Kondratjev edusti maata vuoden 1986 MM-karsinnoissa tehden niissä kaksi maalia, mutta ei kuitenkaan tullut valituksi kisajoukkueeseen.

Neuvostoliiton hajoamisen jälkeen hän siirtyi ensin Itävaltaan ja pelasi sen jälkeen muun muassa vuodet 1994–1997 Kakkosessa Kaskö IK:n joukkueessa. Neljän kauden aikana Kondratjev iski yhteensä 69 maalia.

Saavutukset
-----------

* Neuvostoliiton mestaruus 1982
* Neuvostoliiton liigacupin voitto 1990

Lähteet
-------

1. 1 2  Kondratyev steps up to Belarus helm *UEFA.com*.  8.12.2011. Viitattu 31.8.2012. (englanniksi)
2. ↑  Squad List *FIFA.com*.  Arkistoitu 15.5.2019. Viitattu 31.8.2012. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: ru:Кондратьев, Георгий Петрович
**Minnesotan territorio** (engl. *Minnesota Territory*) oli Yhdysvaltain territorio, joka perustettiin 3. maaliskuuta 1849 ja lakkautettiin 11. toukokuuta 1858, jolloin territorion itäosasta tuli Minnesotan osavaltio.

Historia
--------

Ojibwayn ja Dakotan intiaaniheimot asuttivat Minnesotaa ennen valkoisten uudisasukkaiden saapumista alueelle 1820, jolloin Fort Snellingin linnoitus perustettiin. Territorio muodostettiin 1849. Rautateiden ja kanavien valmistus johti Minnesotan väkiluvun nopeaan nousuun. Suurin osa alkuperäisistä uudisasukkaista oli brittiläisiä, saksalaisia ja irlantilaisia. Territorio lakkautettiin 11. toukokuuta 1858, jolloin Minnesota liittyi unioniin sen 32. osavaltiona.

Kuvernöörit
-----------

| # | Kuvernööri | Virkakausi alkoi | Virkakausi päättyi | Puolue |
| --- | --- | --- | --- | --- |
| 1 | Alexander Ramsey |  | 1. kesäkuuta 1849 | 15. toukokuuta 1853 | Whig |
| 2 | Willis Arnold Gorman |  | 15. toukokuuta 1853 | 23. huhtikuuta 1857 | Demokraatti |
| 3 | Samuel Medary |  | 23. huhtikuuta 1857 | 24. toukokuuta 1858 | Demokraatti |

Lähteet
-------

### Viitteet

1. ↑  Minnesota enters the Union *History*. Viitattu 26.6.2019. (englanniksi)
*Tämä artikkeli kertoo brittiläisestä elokuvaohjaajasta. Michael Anderson on myös yhdysvaltalainen astronautti.*
Michael Anderson (vas.), Mike Todd ja Frank Sinatra elokuvan *Maailman ympäri 80 päivässä* lavasteissa.
**Michael Joseph Anderson** (30. tammikuuta 1920 Lontoo – 25. huhtikuuta 2018 Vancouver) oli brittiläinen elokuvaohjaaja. 

Anderson syntyi Lontoossa näyttelijävanhemmille ja palveli toisessa maailmansodassa. Hän sai läpimurtonsa viimeistään sotaelokuvalla *Taivaalla palaa* vuonna 1954. Myöhempien elokuvien joukkoon kuuluvat *Maailman ympäri 80 päivässä* (1956) ja *Pako tulevaisuudesta* (1976).

Anderson oli ehdolla Oscar-palkinnon, Golden Globen ja Kultaisen palmun saajaksi. Hän jatkoi aktiiviuraansa pitkälle vanhuusikäänsä, ja yli 70-vuotiaalta ohjaajalta ovat peräisin muiden muassa *Merisusi* (1993) ja *Pinocchion uudet seikkailut* (1999).

Anderson oli kolmesti naimisissa ja sai kuusi lasta. Hänen viimeinen avioliittonsa Adrienne Ellisin kanssa alkoi 25. toukokuuta 1977. Ellisin tytär ja Andersonin tytärpuoli on näyttelijä Laurie Holden, joka tunnetaan muun muassa televisiosarjasta *Salaiset kansiot*.

Lähteet
-------

1. ↑  Michael Anderson obituary

Aiheesta muualla
----------------

* Michael Anderson Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
UimahypytUimahypyt
**Vuoden 1948 kesäolympialaisten uimahypyt** järjestettiin 30. heinäkuuta – 5. elokuuta 1948 Lontoossa. Tämä oli yhdeksäs kerta kun laji oli mukana olympialaisten ohjelmassa. Mukana oli 62 osanottajaa 21 eri maasta.

Mitalistit
----------

### Miehet

|  |  |  |  |
| --- | --- | --- | --- |
| Tapahtuma | **Kultaa** | **Hopeaa** | **Pronssia** |
| 3 metrin ponnahduslauta | Yhdysvallat Bruce Harlan | 163,64 | Yhdysvallat Miller Anderson | 157,29 | Yhdysvallat Sammy Lee | 145,52 |
| 10 metrin kerroshypyt | Yhdysvallat Sammy Lee | 130,05 | Yhdysvallat Bruce Harlan | 122,30 | Meksiko Joaquín Capilla | 113,52 |

### Naiset

|  |  |  |  |
| --- | --- | --- | --- |
| Tapahtuma | **Kultaa** | **Hopeaa** | **Pronssia** |
| 3 metrin ponnahduslauta | Yhdysvallat Vicki Draves | 108,74 | Yhdysvallat Zoe Ann Olsen-Jensen | 108,23 | Yhdysvallat Patsy Elsener | 101,30 |
| 10 metrin kerroshypyt | Yhdysvallat Vicki Draves | 68,87 | Yhdysvallat Patsy Elsener | 66,28 | Tanska Birte Christoffersen | 66,04 |

Mitalitaulukko
--------------

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 4 | 4 | 2 | 10 |
| 2. |  Tanska | 0 | 0 | 1 | 1 |
|  Meksiko | 0 | 0 | 1 | 1 |

Lähteet
-------

* Mannerla, Einari & Pirhonen, Pentti: *Mitä Missä Milloin 1952*, s. 359. Helsinki: Kustannusosakeyhtiö Otava, 1951.
* Diving at the 1948 London Summer Games (Arkistoitu – Internet Archive) (englanniksi)

UimahypytUimahypyt olympialaisissa
1904 |
1908 |
1912 |
1920 |
1924 |
1928 |
1932 |
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1996 |
2000 |
2004 |
2008 |
2012 |
2016 |
2020

Kesäolympialaisten 1948 lajit ja kilpailutapahtumat
Ammunta | Haavipallo (*Näytöslaji*) | Jalkapallo | Koripallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Ratsastus | Ruotsalainen voimistelu (*Näytöslaji*) | Soutu | *Taidelajit* | Uimahypyt | Uinti | Vesipallo | Voimistelu | Yleisurheilu
Georgi Konstantinovitš Romanov
Ruhtinas **Georgi Konstantinovitš Romanov** (6. toukokuuta 1903 – 7. marraskuuta 1938) oli venäläinen aatelismies ja ruhtinas Konstantin Konstantinovitš Romanovin ja Elisabeth Saksi-Altenburgin nuorin poika. 

Venäjän vallankumouksen aikana vuonna 1917 Georgi pakeni äitinsä ja siskonsa kanssa Ångermanland-laivalla Ruotsiin (Tallinnan, Helsingin ja Maarianhaminan kautta Tukholmaan), Ruotsin kuningattaren kutsusta. Tukholman satamassa perhe tapasi prinssi Gustaf Adolfin, joka vei heidät Tukholman kuninkaalliseen palatsiin.

He asuivat Ruotsissa kaksi vuotta, ensin Tukholmassa, sitten Saltsjöbadenissa. Ruotsissa asuminen oli kuitenkin liian kallista, joten he muuttivat kuningas Albert I:n kutsusta Belgiaan. Myöhemmin he asettuivat Altenburgiin, Saksaan, jossa perhe asui 30 vuotta, lukuun ottamatta paria Englannissa vietettyä vuotta. Elizabeth kuoli vuonna 1927 Leipzigissa.

Georgista tuli menestyvä sisustusarkkitehti. Naimisiin hän ei koskaan mennyt. Hän kuoli New York Cityssä 35 vuoden iässä.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |
**Jonathan Liebesman** (s. 15. syyskuuta 1976 Johannesburg) on eteläafrikkalainen elokuvaohjaaja.

Alkuvuodet
----------

Liebesman opiskeli elokuvantekoa Etelä-Afrikassa AFDA korkeakoulussa ja New Yorkissa Tisch School of the Artsissa. New Yorkissa opiskellessaan hän ohjasi ja käsikirjoitti yhdessä Jamie Ruddyn kanssa vuonna 2000 ilmestyneen lyhytelokuvan *Genesis and Catastrophe*. Se saavutti menestystä Austinin elokuvajuhlissa ollen paras lyhytelokuva. Lisäksi Liebesman palkittiin Hollywoodin elokuvajuhlissa "Hollywood Young Filmmaker" -palkinnolla.

### Elokuvaohjaajana

Liebesmanin ensimmäinen ohjaama pitkäelokuva oli *Darkness Falls*. Hän ei koskaan ollut kauhuelokuvien ystävä, mutta saatuaan sopimuksen elokuvan ohjaamisesta ja tehtyään taustatutkimuksia elokuvaa varten Liebesman osasi arvostaa genreä enemmän. Elokuva sai ensi-iltansa vuonna 2003. Se menestyi 11 miljoonan budjettiinsa nähden hyvin lipputuloissa. Yhdysvalloissa elokuva tuotti yli 30 miljoonaa dollaria ja maailmanlaajuisesti yli 47 miljoonaa dollaria. Elokuva saavutti Academy of Science Fiction, Fantasy & Horror Films -palkintogaalassa Emma Caulfieldin myötä "Cinescape Genre Face of the Future" -palkinnon. Elokuva oli ehdolla myös parhaaksi kauhu/jännityselokuvaksi Teen Choice -palkintogaalassa.

Liebesman jatkoi kauhuelokuvien parissa ohjattuaan seuraavaksi Michael Bayn tuottaman *Teksasin moottorisahamurhaaja – pahan alku*. Elokuva tuotti hieman enemmän mitä Liebesmanin edellinen ohjaama elokuva *Darkness Falls*. *Teksasin moottorisahamurhaaja – pahan alku* tuotti Yhdysvalloissa 39,5 miljoonaa dollaria ja maailmanlaajuisesti 51,7 miljoonaa dollaria. Se oli selkeä menestys budjettiin nähden, joka oli noin kolmetoista miljoonaa dollaria. Elokuva saavutti myös muutamia ehdokkuuksia. Se oli ehdolla muun muassa Golden Raspberryn saajaksi huonoin esiosa tai jatko-osa luokassa. Sitä vastoin Iso-Britannian Empire-palkinnoissa se oli ehdolla parhaaksi kauhuelokuvaksi. Saturn-palkintogaalassa se puolestaan oli ehdolla parhaasta maskeerauksesta.

Filmografia
-----------

### Ohjaajana

* *Darkness Falls* (2003)
* *Teksasin moottorisahamurhaaja – pahan alku* (2006)
* *The Killing Room* (2009)
* *Battle Los Angeles* (2011)
* *Titaanien raivo* (2012)
* *Teenage Mutant Ninja Turtles* (2014)

Lähteet
-------

1. 1 2 3  Jonathan Liebesman biography *tribute.ca* Viitattu 30.8.2014 (englanniksi)
2. ↑  Darkness Falls *Box Office Mojo* Viitattu 30.8.2014 (englanniksi)
3. ↑  The Texas Chainsaw Massacre: The Beginning *Box Office Mojo* Viitattu 30.8.2014 (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Korea
* Alankomaat
* Puola

 |
|  |
| Henkilöt | 
* Elonet

 |
|  |
| Muut | 
* IdRef

 |

 |
**Michael Ansara** (15. huhtikuuta 1922 Syyria – 31. heinäkuuta 2013) oli yhdysvaltalainen näyttelijä.

Elämäkerta
----------

Ansara syntyi Syyriassa vuonna 1922 ja muutti perheensä mukana Yhdysvaltoihin ollessaan kaksivuotias. Perhe asui aluksi Uudessa-Englannissa, mutta kymmenen vuoden jälkeen he muuttivat Kaliforniaan. Siellä Ansara aloitti lääkärin opinnot Los Angeles City Collegessa, mutta muuttikin pian mielensä ja vaihtoi alansa näyttelemiseen.

### Ura

Näyttelijän ura alkoi televisiossa 1940-luvulla, jonka aikana Ansara esiintyi sivurooleissa eri elokuvissa. 1950-luvulla hän sai kuitenkin ensimmäisen pääroolin televisiosarjassa *Broken Arrow*. Sarja kesti vuodesta 1956 aina vuoteen 1960 asti, jona aikana Ansara esiintyi muissakin televisiosarjoissa, kuten *Law of the Plainsman*, *Frontier Doctor* ja *Naked City*. Tämän jälkeen hän esiintyi useissa sarjoissa vierailevissa rooleissa, ja erityisesti Ansara muistetaan tieteissarjojen rooleista kuten komentaja Kang (*Star Trek*), Elric (*Babylon 5*) ja Killer Kane (*Buck Rogers in the 25th Century*). Hän toimi myös DC-animaatiouniversumin animaatioissa Pakkasherran äänenä vuosina 1993, 1994, 1997 ja 1999.

Pitkän uransa aikana Ansara sai yhden ehdokkuuden vuonna 1979 elokuvasta *The Manitou*, sekä tähden Hollywood Walk of Famelle.

Lähteet
-------

1. ↑  Michael Ansara, TV and movie actor, dies *SFGate.com*.  4.8.2013.  Arkistoitu 4.8.2013. Viitattu 4.8.2013. (englanniksi)

Aiheesta muualla
----------------

* memory-alpha.org
* North Fork

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
UimahypytUimahypyt
**Vuoden 1972 kesäolympialaisten uimahypyt** järjestettiin 27. elokuuta – 4. syyskuuta 1972 Münchenin olympiakylän uimahallissa. Tämä oli 15. kerta kun laji oli mukana olympialaisten ohjelmassa. Mukana oli 91 osanottajaa 25 eri maasta.

Mitalistit
----------

### Miehet

|  |  |  |  |
| --- | --- | --- | --- |
| Tapahtuma | **Kultaa** | **Hopeaa** | **Pronssia** |
| 3 metrin ponnahduslauta | Neuvostoliitto Vladimir Vasin | Italia Giorgio Cagnotto | Yhdysvallat Craig Lincoln |
| 10 metrin kerroshypyt | Italia Klaus Dibiasi | Yhdysvallat Richard Rydze | Italia Giorgio Cagnotto |

### Naiset

|  |  |  |  |
| --- | --- | --- | --- |
| Tapahtuma | **Kultaa** | **Hopeaa** | **Pronssia** |
| 3 metrin ponnahduslauta | Yhdysvallat Micki King | Ruotsi Ulrika Lindberg | Itä-Saksa Marina Janicke |
| 10 metrin kerroshypyt | Ruotsi Ulrika Lindberg | Tšekkoslovakia Milena Duchková | Itä-Saksa Marina Janicke |

Mitalitaulukko
--------------

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 1 | 1 | 1 | 3 |
|  Italia | 1 | 1 | 1 | 3 |
| 3. |  Ruotsi | 1 | 1 | 0 | 2 |
| 4. |  Neuvostoliitto | 1 | 0 | 0 | 1 |
| 5. |  Tšekkoslovakia | 0 | 1 | 0 | 1 |
| 6. |  Itä-Saksa | 0 | 0 | 2 | 2 |

Lähteet
-------

* Diving at the 1972 München Summer Games (Arkistoitu – Internet Archive) (englanniksi)

  

UimahypytUimahypyt olympialaisissa
1904 |
1908 |
1912 |
1920 |
1924 |
1928 |
1932 |
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1996 |
2000 |
2004 |
2008 |
2012 |
2016 |
2020

Kesäolympialaisten 1972 lajit ja kilpailutapahtumat
Ammunta | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Ratsastus | Soutu | Sulkapallo (*Näytöslaji*) | Uimahypyt | Uinti | Vesihiihto (*Näytöslaji*) | Vesipallo | Voimistelu | Yleisurheilu
*Tämä artikkeli kertoo eskimokylästä Alaskassa. Sanan muista merkityksistä katso Georgetown*
**Georgetown** on eskimokylä Bethelin väestönlaskenta-alueella (Bethel Census Area) Alaskassa. Väkiluku vuonna 2000 oli kolme. 

Georgetown sijaitsee Kuskokwim Riverin (Kuskokwinjoen) pohjoisrannalla Kilbuck-Kuskokwim -vuorilla. Se on 25 kilometriä alavirtaan Red Develistä ja ylävirtaan George Riverin suulta. Georgetowniin pääsee veneellä, lumikelkalla (talvella) tai pienellä lentokoneella.

Historiaa
---------

Tälle alueelle saapuivat ensimmäiset ei-alkuperäisasukkaat 1800-luvun puolivälissä. Luutnantti Lavrenti Zagoskin Venäjän keisarillisesta laivastosta tutki aluetta vuonna 1844. Siihen aikaan kylä tunnettiin nimellä *Keledzhichagat*. Kwigiumpainukamiutin asukkaat käyttivät sitä kesäkalastusleirinään. 

Vuonna 1909 löydettiin kultaa George Riveriltä ja kaivostoiminta kehittyi nopeasti. Kuskokwimjoen rannalle länteen George Riverin suulta syntyi siirtokunta. Siirtokunta ja joki nimettiin kolmen George-nimisen kauppiaan mukaan: George Hoffmanin, George Fredericksin ja George Morganin. Vuoteen 1910 mennessä Georgetownin asukasluku oli kaivostoiminnan ansiosta noussut kolmeensataan, asumuksia oli noin kaksisataa. Tulipalo vuonna 1911 tuhosi suurimman osan näistä rakennuksista. 

Vuonna 1953 ainoa suurempi rakennelma alkuperäisellä alueella jäljellä oli kaksikerroksinen George Fredericksille kuulunut hirsitalo. Toinen siirtokunta alkoi kehittyä itään George Riveristä ja tätä alettiin kutsua myös nimellä Georgetown. Osavaltion koulu perustettiin vuonna 1965. Kaivostoiminnan ehdyttyä asukkaat lähtivät alueelta ja koulu suljettiin vuonna 1970.

Alaska Native Claims Settlement Act vuonna 1971 lupasi kaupungin asukkaiden jälkeläisille oikeuden maahan ja Georgetownin alkuasukaskylä (Native Village of Georgetown) perustettiin samana vuonna. Nykyisin Georgetownin heimoneuvostossa on 108 jäsentä.

Aiheesta muualla
----------------

* Kylän sijainti Microsoft TerraServer -palvelussa
**Tomáš Satoranský** (s. 30. lokakuuta 1991 Praha, Tšekkoslovakia) on tšekkiläinen koripalloilija. Hän on pelannut urallaan muun muassa NBA:ssa ja Espanjan pääsarjassa.

Ura
---

### Seurajoukkueet

Satoranský pelasi juniorina USK Prahan juniorijoukkueissa ja debytoi pääsarjatasolla kaudella 2007–2008. Vuonna 2009 hän siirtyi CB Sevillaan, jossa hän pelasi pääsarjassa sekä farmijoukkue Qalat Cajasolissa. Satoranský osallistui NBA:n vuoden 2012 varaustilaisuuteen, jossa Washington Wizards varasi hänet 32. pelaajana. Hän pelasi Espanjassa vielä Sevillassa vuoteen 2014 saakka ja sen jälkeen kaksi kautta FC Barcelonassa, kunnes hän vuonna 2016 siirtyi NBA:han ja Washington Wizardsiin.

Heinäkuussa 2019 Satoranský siirtyi Chicago Bullsiin kolmivuotisella, yhteensä 30 miljoonan dollarin sopimuksella.

### Maajoukkue

Satoranský pelasi maansa juniorimaajoukkueissa ja edusti Tšekkiä nuorten arvokisoissa. Lisäksi hän on pelannut miesten maajoukkueessa ja kuulunut sen kokoonpanoon muun muassa vuosien 2013, 2015 ja 2017 EM-kilpailuissa.

Lähteet
-------

1. 1 2  Satoransky, Tomas Eurocup. Viitattu 27.6.2012. (englanniksi)
2. ↑  Satoranský je čtvrtým Čechem v NBA. Jde do Washingtonu za Veselým  29.6.2012. idnes.cz. Viitattu 27.6.2012. (tšekiksi)
3. ↑  Tomas Satoransky *Basketball-Reference*.  Arkistoitu 8.8.2021. Viitattu 26.12.2017. (englanniksi)
4. ↑

Aiheesta muualla
----------------

* Kuvia tai muita tiedostoja aiheesta **Tomáš Satoranský** Wikimedia Commonsissa

* Eurocupin pelaajaprofiili (englanniksi)
* ACB:n pelaajaprofiili (Arkistoitu – Internet Archive) (espanjaksi)
**Ranskan monarkia  
Kapeting-dynastia  
(suorat kapetingit)** 

Hugo Capet 

Lapset: 
* Robert II Hurskas


Robert II Hurskas 

Lapset: 
* Henrik I
* Robert I


Henrik I 

Lapset: 
* Filip I
* Hugo Magnus


Filip I 

Lapset: 
* Ludvig VI


Ludvig VI Paksu 

Lapset: 
* Ludvig VII
* Robert I


Ludvig VII Nuori 

Lapset: 
* Marie
* Alix de France
* Marguerite de France
* Adèle
* Filip II
* Agnes de France


Filip II Augustus 

Lapset: 
* Ludvig VIII


Ludvig VIII Leijona 

Lapset: 
* Ludvig IX Pyhä
* Robert I
* Alphonse
* Pyhä Ranskan Isabel
* Anjoun ja Sisilian Kaarle I


Ludvig IX Pyhä 

Lapset: 
* Filip III Rohkea
* Robert
* Ranskan Agnes


Filip III Rohkea 

Lapset: 
* Filip IV Kaunis
* Kaarle
* Louis
* Margareeta Ranskalainen


Filip IV Kaunis 

Lapset: 
* Ludvig X Itsepäinen
* Filip V Pitkä
* Isabella de France
* Kaarle IV Kaunis


Ludvig X Itsepäinen 

Lapset: 
* Johanna II
* Juhana I Postuumi


Juhana I Postuumi 

Filip Pitkä V 

Kaarle IV Kaunis 

**Louis de France** (1276 – 19. toukokuuta 1319 Longport-sur-Orge) oli ranskalainen Kapetingien dynastiaan kuulunut ruhtinas sekä Evreux’n, Etampesin ja Beaumont-le-Roger’n kreivi. Hän oli Ranskan kuningas Filip III Rohkean ja Brabantin Marien (1254-1321) poika.

Hän oli kuningas Filip IV Kauniin nuorempi veli, ja myös häneltä hän sai läänityksekseen Exreux’n kreivikunnan vuosien 1298 ja 1309 välisenä aikana (riippuu lähteestä mihin vedotaan).

Elämäkerta
----------

Päinvastoin kuin lukuisat aikalaisensa, Louis oli vakaasti rauhan puolesta toiminut ruhtinas. Hän puolusti vankkumattomasti omaa valtiotaan kirkon pyrkimyksiä vastaan sekä näin avusti veljeään Filip IV Kaunista tämän taistelussa paavi Bonifacius VIII vastaa.

Louis osallistui myös vuonna 1297 tehtyyn sotaretkeen Flanderia vastaan, Flanderin sotaretket uusiutuivat vuonna 1304 ja 1315. Hänen veljenpoikansa kuningas Filip VI korotti Exreunx’n päärikunnaksi vuonna 1316.

Avioliitto ja lapset
--------------------

Hän avioitui vuonna 1301 Artois’n Marguriten (n. 1285 † 1311) kanssa, Vaimon vanhemmat olivat Artois’n Filip ja Bretagnen Blanche. Avioliitosta olivat lapset:

* Philippe III Navarralainen (1301–1347) Evreux’n kreivin ja avioliittonsa, Johanna II Navarralaisen kautta hän oli myös Navarran kuningas,
* Marie (1303 † 1335), Avioitui noin vuonna 1314 Brabantin Juhana III:n (1300–1355) kanssa,
* Charles, (1305 † 1336), Etampesin kreivi,
* Marguerite (1307 † 1350), avioitui vuonna 1325 Auvergnen Guillaume XII;sta (v. 1300–1332) kanssa,
* Jeanne d’Évreux (1310 † 1371), avioitui vuonna 1325 Ranskan kuninkaan Kaarle IV Kauniin (v. 1295–1328) kanssa.

Louis on alkuna kapetingisukuiselle Evreux-Navarren dynastialle.

Evreux’n kreivin vaakuna
**Magneettiaisti** eli **kemiallinen kompassi** tarkoittaa useiden eläinlajien kykyä suunnistaa Maan magneettikentän avulla. Magneettiaistia hyödyntävät liikkumisessaan monet muuttolinnut, nilviäiset ja sammakkoeläimet. Merieläimille, kuten esimerkiksi langusteille, merikilpikonnille ja lohille, magneettiaisti on hyödyksi, koska pinnan alla ei ole juuri visuaalisia suuntamerkkejä. Jopa eräillä nisäkkäistä, kuten kaljurotilla ja joillakin lepakkolajeilla, on magneettiaisti.

Lintujen kemiallinen kompassi todettiin tutkimuksissa jo 1970-luvulla. Se perustuu niin sanotulle radikaaliparien mekanismille, jossa valonsäteiden tuottamat fotonit irrottavat elektroneja linnun silmän verkkokalvon kryptokromiproteiini-nimisestä reseptorimolekyylistä. Tällöin syntyy Maan magneettikentän suunnalle herkkiä vapaaradikaalipareja eli yhdisteitä, jossa on pariton elektroni tai vapaa valenssi. Verkkokalvon kryptokromiproteiinin absorboidessa valoa sen flaviiniadeniinidinukleotidissa syntyy vapaa radikaalipari, jonka toinen elektroni siirtyy 1,5 nanometrin päässä sijaitsevaan aminohappoon. Radikaalin parin elektronit muodostavat lomittuneine elektroneineen koherentin kvanttitilan, jonka aikana linnun aivot vertaavat vapaan radikaaliparin elektronien välistä suuntaa Maan magneettikentän kenttäviivojen suunnan kanssa. Kyseinen suuntakulma vaikuttaa siihen, kuinka nopeasti vapaa radikaalipari palaa neutraaliksi kryptokromiproteiiniksi lähettäen signaalin linnun hermojärjestelmään. Linnut kykenevät määrittämään myös magneettikentän voimakkuuden hyödyntämällä nokassaan ja korvissaan sijaitsevia nanokokoisia magnetiittipalloja ja -kiteitä.

Magneettiaisti havaittiin, kun huomattiin, että eläimiin kiinnitetty magneetti häiritsi niiden liikkumista. Eläimiä on pystytty myös ohjailemaan muuttamalla keinotekoista magneettikenttää.

Myös joidenkin bakteerien on osoitettu reagoivan magneettikenttiin magnetiitin avulla. Banaanikärpästen ja monarkkiperhosten magneettiaistit perustuvat kryptokromiin. Merieläinten magneettiaisti puolestaan saattaisi selittyä sähkömagneettisella induktiolla.

Eläintieteen professori Hynek Burda on tutkimuksissaan löytänyt yllättäviä viitteitä myös isojen nisäkkäiden, kuten peurojen, lehmien ja koirien magneettiaisteista. Tutkimuksia ei ole kuitenkaan kyetty vielä toistamaan.

Lähteet
-------

1. 1 2 3 4  Juha Matias Lehtonen: Magneettiaisti on yhä eläinkunnan suuri mysteeri *Helsingin Sanomat*.  10.12.2014.  Arkistoitu 15.12.2014. Viitattu 10.12.2014.
2. ↑  Kemiallinen kompassi tuo muuttolinnut Suomeen. Kemia-lehti 3/2015.  (Arkistoitu – Internet Archive)

Aiheesta muualla
----------------

* Jani Kaaro: Magneetti kääntää lehmänkin *Tiede.fi*. 2013.
*Autoportrait à la pipe*, omakuva 1892
**Louis Anquetin** (1861 Étrépagny – 1932 Pariisi) oli ranskalainen jälki-impressionistinen ja syntetistinen taidemaalari. Anquetin työskenteli vuodesta 1880 alkaen Pariisissa. Hän kuului 1880-luvulla taiteilijaryhmään, johon kuuluivat myös Vincent van Gogh, Paul Gauguin, Georges Seurat, Émile Bernard ja Henri de Toulouse-Lautrec. Anquetin perusti 1887 yhdessä Émile Bernardin kanssa *cloisonnismiksi* kutsutun taidesuuntauksen, johon kuuluivat voimakkaat ääriviivat ja tasaiset väripinnat. Vuosina 1892–1896 Anquetin maalasi paljon pariisilaista elämänmenoa. Sen jälkeen hän torjui modernin taiteen ja pyrki elvyttämään vanhojen mestarien kuten Rubensin perinnettä. Anquetin kuvitti myös tapetteja.

Lähteet
-------

1. 1 2  Louis Anquetin 1861–1932 Tate. Viitattu 27.9.2014.
2. ↑  Van Gogh Museum acquires exciting painting by Louis Anquetin  27.5.2010. Van Gogh Museum. Viitattu 27.9.2014.

Aiheesta muualla
----------------

* Kuvia tai muita tiedostoja aiheesta **Louis Anquetin** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
	+ 2
* BnF data
	+ 2
* Saksa
* Israel
* Yhdysvallat
* Alankomaat
* Puola

 |
|  |
| Taiteenala | 
* Museum of Modern Art
* Musée d'Orsay
* National Gallery of Canada
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
**Ksypete** (m.kreik. Ξυπέτη, *Ksypetē*, lat. *Xypete*) oli antiikin aikainen alun perin Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen *asty*-trittykseen eli kaupunkialueen demoksiin.

Ksypete sijaitsi todennäköisesti lähellä joko Pireuksen tai Faleronin demosta. Se sijoitetaan suunnilleen nykyisen Moscháton kaupungin tienoille Moscháto-Távroksen kunnan alueelle.

Ksypete oli osa alueen neljän vanhan kylän Tetrakomoi-nimistä liittoa Pireuksen ja Faleronin sekä Thymaitadain demoksen ohella. Näillä demoksilla oli yhteinen Herakleen pyhäkkö. Perinteen mukaan Tetrakomoi oli yksi Kekropsin ajan Attikan kahdestatoista vanhasta kaupungista (*polis*) tai kylästä (*kōmē*), jotka Theseus myytin mukaan yhdisti (*synoikismos*) Ateenaksi. Myöhemmin Ksypete oli yksi Attikan demoksista. Ksypetestä käytettiin myös nimeä *Troia* (Τροία), koska kreikkalaisen mytologian mukaan Teukros johti sieltä joukon attikalaisia Fryygiaan.

Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli "heimo" oli Kekropis ja sillä oli seitsemän edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Kekropis-fyleen. Demoksen kansalaisesta käytettiin demonyymiä *Ksypetaiōn* (Ξυπεταιών).

Lähteet
-------

1. 1 2 3 4  Smith, William: "Attica", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
2. ↑  Traill, J. et al.: Places: 580134 (Ksypetē) *Pleiades*. Viitattu 21.8.2017.
3. ↑  Traill, John S.: *The Political Organization of Attica: A Study of the Demes, Trittyes, and Phylai, and Their Representation in the Athenian Council*. *Hesperia* 14. Princeton: American School of Classical Studies at Athens (ASCSA), 1975. ISBN 0876615140.

Aiheesta muualla
----------------

* Kuvia tai muita tiedostoja aiheesta **Ksypete** Wikimedia Commonsissa

Kekropis-fyle

|  |  |
| --- | --- |
| *Asty* | Daidalidai · Ksypete · Melite |
| *Paralia* | Aiksone · Halai Aiksonides |
| *Mesogeios* | Athmonon · Epieikidai · Flya · Pithos · Sypalettos · Trinemeia |
**Sangatte** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Englannin kanaalin rannikolla, noin 8 kilometriä Calais'n kaupungista länteen.

Sangatte on pieni merenrantakohde. Kunta tuli tunnetuksi 25. heinäkuuta 1909, jolloin Louis Blériot lensi ensimmäisenä lentokoneella Englannin kanaalin yli Les Baraquesin kylästä Doveriin. Kylä sai tämän tapahtuman jälkeen nimen Blériot-Plage, ja sinne myös pystytettiin muistomerkki. Kunnan länsiosassa on 133 metriä korkea kalkkikivikallio Cap Blanc-Nez. Kallion päälle on rakennettu ensimmäisen maailmansodan aikainen muistomerkki joka on omistettu Dover Patrolille.  

  

* Louis Blériot -muistomerkkiLouis Blériot -muistomerkki
* Dover Patrol -muistomerkkiDover Patrol -muistomerkki

Kanaalin tunneli
----------------

Sangatte on ollut Kanaalin tunnelin työmaana kolmesti.

Ensimmäisen kerran Kanaalin tunnelia kaivettiin Sangattessa vuonna 1878. Tuolloin kaivaminen aloitettiin Cap Blanc-Nezin pohjoispuolella. Tunnelin tekeminen aloitettiin tekemällä 90 metriä syvä kaivanto. Vaakatunnelia kaivettiin 1 839 metriä meren alle. Työt kuitenkin lopetettiin vuonna 1883. Suuaukon ympärille tehtiin muuri ja lopulta 2000-luvun alussa se suljettiin betonilaatalla, joka on edelleen näkyvissä.

Toisen kerran Kanaalin tunnelia varten perustettiin yhtiö vuonna 1957, ja tunneli tekoon päästiin vuonna 1973. Ensin rakennettiin 150 metriä pitkä ramppi, ja sen jälkeen kaivettiin 37 metrin syvyyteen maan alle 400 metrin pituinen luola. Yhdistynyttä kuningaskuntaa kohtasi kuitenkin talouskriisi vuonna 1975 ja se vetäytyi hankkeesta. Yhdysvalloista 2 miljardilla frangilla (noin 305 miljoonalla eurolla) ostettu ja Sangattessa koottu tunnelinporauskone jäi käyttämättä.

Kolmas kerta koitti vuonna 1986. Tässä yhteydessä rakennettiin uusi kaivanto Sangatteen vuonna 1987. Se on vain kymmenien metrien päässä vuonna 1973 tehdystä rampista. Kaivannon syvyys on 65 metriä ja sisähalkaisija 57 metriä. Tästä kaivannosta aloitettiin Kanaalin tunnelin Ranskan puolen työt.

  

* Kanaalin tunnelin työmaa vuonna 1878Kanaalin tunnelin työmaa vuonna 1878
* Vuoden 1973 tunnelityömaan ramppiVuoden 1973 tunnelityömaan ramppi

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 28.6.2022. (ranskaksi)
2. ↑  1909 - 2009, Centenaire de la traversée de la Manche par Louis Blériot Mairie Sangatte. Viitattu 28.6.2022. (ranskaksi)
3. ↑  Histoire et Patrimoine Mairie d'Escalles. Viitattu 28.6.2022. (ranskaksi)
4. ↑  Dunkerque > Calais Tour de France 2022. Viitattu 28.6.2022. (englanniksi)
5. ↑  Les Puits ont une histoire... Mairie Sangatte. Viitattu 28.6.2022. (ranskaksi)

Aiheesta muualla
----------------

* Kuvia tai muita tiedostoja aiheesta **Sangatte** Wikimedia Commonsissa